**SREDNJA ŠKOLA „JURE KAŠTELAN“ OMIŠ**

**Omiš, Trg kralja Tomislava 2**

**KLASA:602-03/15-07/07**

**URBROJ:2155/01-11-07-15-1**

**Omiš, 16. siječnja 2015.g.**

Na temelju članka 126. i 127. Zakona o odgoju i obrazovanju u osnovnoj i srednjoj školi („NN“, br. 87/08,86/09,92/10,105/10.-ispravak,90/11,16/12,86/12,94/13 i 152/14) i članka 72. Statuta Srednje škole „Jure Kaštelan“, Školski odbor Srednje škole „Jure Kaštelan“ Omiš, raspisuje

**N A T J E Č A J**

za ravnatelja/ravnateljicu škole

Za ravnatelja/icu srednje škole može biti imenovana osoba koja ima:

* završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja , a koji može biti: sveučilišni diplomski studij ili integrirani preddiplomski i diplomski sveučilišni studij ili specijalistički diplomski stručni studij,
* uvjete propisane člankom 106. Zakona o odgoju i obrazovanju u osnovnoj i srednjoj školi,
* ima najmanje osam (8) godina staža osiguranja u školskim ili drugim ustanovama u sustavu obrazovanja ili drugim tijelima državne uprave nadležnim za obrazovanje, od čega najmanje pet (5) godina iskustva na odgojno-obrazovnim poslovima u školskim ustanovama.

Uz prijavu na natječaj kandidati su dužni priložiti u izvorniku ili ovjerenoj preslici:

* životopis,
* domovnicu,
* diplomu o stečenoj stručnoj spremi,
* dokaz o stečenim pedagoškim kompetencijama,
* dokaz o položenom stručnom ispitu,
* dokaz o stažu osiguranja prema čl. 126. st. 1. podst. 3. Zakona o odgoju i obrazovanju u osnovnoj i srednjoj školi (potvrda poslodavca i elektronički zapis podataka iz radnog odnosa iz evidencije HZMO-a),
* uvjerenje o nekažnjavanju (dokaz da ne postoje zakonske zapreke za zasnivanje radnog odnosa u školskoj ustanovi propisane čl. 106. Zakona o odgoju i obrazovanju u osnovnoj i srednjoj školi (ne starije od 6 mjeseci od dana objave natječaja)).
* životopis

Ravnatelj se imenuje na vrijeme od 5 godina.

Pravo na podnošenje prijave imaju ravnopravno osobe oba spola.

Prijave na natječaj uz obveznu dokumentaciju dostavljaju se u roku od 8 dana od dana objave natječaja na adresu: Srednja škola „Jure Kaštelan“Omiš, trg kralja Tomislava 2, 21 310 Omiš, s obveznom naznakom „Za natječaj za ravnatelja – ne otvarati“.

Nepravovremene i nepotpune prijave neće se razmatrati.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

 **Predsjednica Školskog odbora**

 **Divna Brajković,prof.**